K o m u n i k é

	MDPT SR predkladá na schválenie vládou SR  „Program obnovy vozidlového parku pre organizácie vykonávajúce pravidelnú autobusovú dopravu“. Program  bol pôvodne rezortným programom a realizoval sa  od roku 1998, formou pomoci podnikom Slovenskej autobusovej dopravy pri nákupe nových autobusov zabezpečujúcich prímestskú a mestskú dopravu.  Z dôvodu, že v zmysle § 21 ods. 1 zákona č. 231/1999 Z. z. o štátnej pomoci v znení zákona č. 434/2001 Z. z., ktorým sa mení a dopĺňa zákon č. 231/1999 Z. z. o štátnej pomoci, Úrad pre štátnu pomoc ako orgán štátnej  správy  posudzuje, hodnotí a schvaľuje štátnu pomoc, kontroluje  a eviduje jej poskytovanie, a v zmysle § 5 ods. 3 predmetného zákona štátnu pomoc možno  použiť iba na tie programy, ktoré schváli vláda SR, vláda Slovenskej republiky schvaľuje Program obnovy vozidlového parku pre organizácie vykonávajúce pravidelnú autobusovú dopravu za účelom použitia čiastky 16,1 mil. Sk na obnovu autobusov medzimestského prevedenia. Uvedená čiastka je jediný finančný zdroj poskytnutý v roku 2002 na obnovu autobusov v čase transformácie a privatizácie podnikov Slovenskej autobusovej dopravy.